העולמות של קרסטומנסי

העולמות של קרסטומנסי, או קרסטומנסי, היא סדרת ספרי פנטזיה לילדים שנכתבה על ידי הסופרת הבריטית דיאנה וין ג'ונס, שפורסמו בין השנים 1977 ל-2006. בעולמות המקבילים בסדרה, המונח קרסטומנסי גם מתייחס לתפקיד בממשלה הבריטית שאחראי לפיקוח על קסם ולאחוזת קרסטומנסי שממנה הוא עושה את תפקידו.

העולמות בסדרה 
המונח "העולמות של קרסטומנסי" מתייחס למיקום בו הספרים בסדרה מתרחשים, רב־יקום שנקרא "העולמות המקושרים". הם נקראים כך כי בכל העולמות דוברים את אותן שפות. העולמות הסתעפו מעולמות מקוריים משותפים באירועים חשובים בהיסטוריה כמו ניצחון אנגליה או צרפת בקרב אז'נקור, או ההצלחה או הכישלון של עלילת אבק השריפה. יש אנשים מסוימים שיכולים לנוע בין עולמות, לפחות ברוחם, ושתים עשרה סדרות של עולמות דומים שמסומנים באותיות. זה נפוץ שלאנשים יש מקבילה של עצמם בעולמות אחרים, שנראית אותו דבר כמוהם. רוב הסדרה מתרחשת בעולם 12א.

עולם 12א מזכיר את בריטניה בתקופה האדוארדית. ידוע שיש עולמות אחרים עם ממשלות בריטיות, ככל הנראה כל סדרה 12 וכמה אחרות; ליותר עולמות יש אנגליה באירופה או בקרבתה. לקרסטומנסי יש נציגים בכמה עולמות אחרים, אך הוא אינו מכיר את כל העולמות האחרים. ואכן, הספר שבוע המכשפות מתרחש בעולם אפילו קרוב יותר לשלנו, ובכל זאת קיומו הוא הפתעה עבור קרסטומנסי והוא לא מצליח לזהות אותו בקלות.

קסם בסדרה 
בעולם 12א, קסם הוא די נפוץ, וייתכן שזו הנורמה ברוב העולמות. מצד שני, עולם שבו כמעט לכולם יש כוחות קסם שניתן לזהות הוא די נדיר וייתכן שייחודי לעולם של "שבוע המכשפות".
הסדרה מבדילה בין סוגים שונים של בעלי כוחות קסם: ישנם קוסמים/ות, מכשפים/ות ורבי מג, והתואר שלהם מרמז על הכח של קסמם. רבי־מג בעלי תשע נשמות נחשבים לבעלי קסם רב יחסית, והם ייחודיים בעולמות המקושרים, כלומר אין להם מקבילות בעולמות אחרים.

ספרים 
יש שבעה ספרים בסדרה, מתוכם שלושה תורגמו לעברית: שישה ספרים באורך מלא ואוסף של ארבעה סיפורים שאוגדו ביחד.

רוב הסדרה מתרחשת בטירת קרסטומנסי בדרום אנגליה, בזמן לא ידוע בעולם מקביל לשלנו שבו קסם נפוץ. שניים מהספרים מתרחשים בזמן ילדותו של קרסטומנסי.
 תשע הנשמות של כריסטופר צ'אנט (1988)
  (2005)

כריסטופר בן 12 רוב הספר הראשון, ובן 15 בשני.

שאר הספרים מציגים את כריסטופר כאשר הוא כבר נושא בתפקיד קרסטומנסי, ולפחות 25 שנה אחרי "תשע הנשמות".
 חיי קסם (1977)
 "Warlock at the Wheel" (סיפור קצר מ-1984)
  (1980)
 "Stealer of souls" (ספר קצר משנת 2000)
 "Carol Oneir's Hundredth Dream" (סיפור קצר מ-1986)
  (2006)

ספר וסיפור קצר אחד לא ניתן לשייך לזמן ספציפי בסדרה. הם מתרחשים בעולמות אחרים ללא דמויות חופפות למעט הופעות של כריסטופר צ'אנט בהופעה בוגרת.
 "The Sage of Theare" (סיפור קצר מ-1982)
 שבוע המכשפות (1982)

קרסטומנסי 
לכל קרסטומנסי חייב להיות, או שהיו לו בעבר, תשע נשמות. ניתן לזמן את קרסטומנסי על ידי קריאה בשמו בעולם שלו לא משנה אם הוא רוצה בכך, וב"שבוע המכשפות" רואים שאפשר לזמן אותו על ידי קריאה בשמו שלושה פעמים ברצף. לאחר הקריאה קרסטומנסי לרוב ינסה לפתור כל בעיה קסומה, כי זו חובתו או הדבר הנכון לעשות.

כל קרסטומנסי הוא אחד מבעלי כוחות הקסם החזקים בעולמו, אולם לשניים מהקרסטומנסים שמופיעים בספרים יש חולשה קריטית: לכריסטופר צ'אנט יש חולשה לכסף, ומגע בו מונע ממנו להשתמש בקסם או לשקר. אריק צ'אנט ("חתול") יכול לעשות קסם רק עם ידו השמאלית.

קרסטומנסים ידועים 
בספרים שונים בסדרה נראים אנשים שונים הנושאים בתפקיד קרסטומנסי, בשלבים שונים של חייהם.
 בנג'מין אלוורת'י הוא הקרסטומנסי המוקדם ביותר שמוזכר בסדרה, שהוחלף על ידי גבריאל דה וויט ולאחר מכן על ידי כריסטופר צ'אנט.
גבריאל דה וויט הוא הקרסטומנסי ב"תשע הנשמות של כריסטופר צ'אנט" ו"גורלו של קונרד".
כריסטופר צ'אנט מופיע בכל הספרים בסדרה, והוא הקרסטומנסי הנוכחי ברובם. הוא מקפיד על לבושו, ומתואר לעיתים קרובות שמעורפל, בעיקר כאשר הוא חושב חזק על דברים.
אריק צ'אנט ("חתול") מופיע ב"חיי קסם", "Mixed magics" ו"ביצת פינהו". הוא מתאמן להיות הקרסטומנסי הבא. חתול איבד כמה מהנשמות שלו בעקבות שימוש שלהם על ידי אחותו גוונדלין, מותו בלידה ואסון הטביעה שבו מתו הוריו.

הערות שוליים

ספרי פנטזיה